Alegzandra/wili-2018-roplus huggingface dataset:
Dimpués de veyer que os nazis heban perdito a Segunda Guerra Mundial, o 30 d'abril de 1945 de tardis, se suicidó chunto con a suya mulller Eva Braun en o suyo búnquer de Berlín. S'heban casato o día d'antis en o mesmo búnquer. Ella s'enverenó, mientres que Hitler se disparó en o tozuelo. Una mica dimpués fuoron levatos a o exterior, y pareixe que fuoron cubiertos de benzina y crematos en un forato. Posiblement, os sovieticos se levoron o cranio de Hitler y as restas d'os suyo cuerpos ta Moscú ta una posterior investigación. En a guerra desencadenata por Hitler, en Europa perdioron a vida 39 millons de presonas, entre os qualos seis millons de chodigos. Gran parti d'Europa quedó destruita mientres l'ataque de Hitler, y o continent perdió a suya anterior hechemonía mundial a favor d'os Estatos Unitos y a Unión Sovietica. Alemanya perdió un territorio considerable en as mugas orientals con Polonia y Rusia, os habitants d'o qualo fuoron perseguitos enta l'ueste. Lo que quedaba d'Alemanya fue dividita en una parti occidental y una oriental en o prencipio imminent d'a Guerra Freda. Europa y Alemanya continarían dividitas por o telón d'acero dica 1990.

1958 - naixencia en Philadelphia (Pennsilvania) de l'actor, director cinematografico, productor cinematografico y compositor estatounitense Kevin Bacon.

A localidat de Priego de Córdobaye situata a 652 metros d'altaria sobre o ran d'a mar, a una distancia de 103 km de Cordoba, a capital d'a suya provincia.

A suya melitancia política ferá d'a represión una constant en a suya vida, sofrindo a garchola quantas vegadas, y en zagueras a muerte o 6 d'agosto de 1936. Represión que tamién patió a suya muller, Conchita Monrás, quedando asinas popiellas as dos fillas d'a parella: Katia y Sol.

Camarenilla ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de 596 habitants (2007), en una superficie de 24,35 km² y una densidat de población de 24,47 hab/km².

Los escoceses de l'Ulster son la población d'orichen escocés que s'ha iu establindo en lo norte d'Irlanda dende lo sieglo XVII como colonizadors britanicos asimilando a irlandeses autoctonos y a los angleses con los qui emigroron. Son de relichión protestant presbiteriana y charran anglico escocés u anglés.

Se i presienta las vocals en a suya forma independient a man cucha de cada columna, y combinata con a correspondient consonant ka a man dreita.

Ismail Kadare, naixito de Gjirokastër (Reino d'Albania, hue Albania) o 28 de chinero de 1936, ye un escritor, novelista y poeta albanés, uno d'os mas conoixitos escritors d'o suyo país. Mientres a suya carrera literaria, Kadare ha recibito quantos premios, y mesmo s'ha charrau d'o suyo nombre como candidato a o Premio Nobel de Literatura.

1478 - naixencia en Vicenza (Republica de Venecia, hue Veneto, Italia) d'o escritor, poeta y filosofo italián d'o Renaiximiento Gian Giorgio Trissino (m. 1550).

El Pont d'Armentera (El Pont d'Armentera en catalán y oficialment, Pont d'Armentera en castellán) ye un municipio catalán situato en a provincia de Tarragona, comarca d'Alto Campo y partito chudicial de Valls.
Sindembargo, en estar en desalcuerdos con Ramón Cabrera, qui manaba o frent aragonés ta os carlistas en a guerra, demandó ser tresladato a o Frent d'o Norte, en combatindo en tierras de Navarra mandato por Rafael Maroto, qui o 31 d'agosto de 1839 signó o Convenio de Bergara, que remató a guerra en Navarra y o País Vasco. Asinas, Cabañero s'adhibió a os liberals contra o suyo antigo chefe, Cabrera, qui continó con a guerra en Aragón, País Valencián y sud de Catalunya. Cabrera mandó fusilar a o fillo de Cabañero, un mozo de 18 anyadas, a man de Moriella.

Os Chuegos Olimpicos d'hibierno de 1928, conoixitos tamién como II Chuegos Olimpicos d'hibierno, estioron os Chuegos Olimpicos d'hibierno celebratos en Sankt-Moritz (Suiza), dende l'11 de febrero dica o 19 de febrero de 1928. I participoron 464 atletas (438 varons y 26 mullers) de 25 países.

Cynops orientalis (Cynops orientalis en clasificación scientifica (David, 1873; tamién descrito como Hypselotriton orientalis)) ye una especie d'o chenero d'amfibios Cynops de l'orden d'os urodelos, subfamilia Pleurodelinae y familia Salamandridae, que tiene a suya aria de destribución en as provincias d'Anhui, Fujian, Guangxi, Henan, Hubei, Hunan, Jiangsu y Zhejiang (China), en altarias descritas dende 30 dica 1.100 metros.

A Royal Air Force s'establió o 1 d'abril de 1918, mientres a Primera Guerra Mundial, por a fusión d'os anteriors Royal Flying Corps (un servicio u branca d'o Exercito de Tierra britanico) y Royal Naval Air Service (que depeneba d'a Royal Navy), y estió a primera Fuerza aeria independient d'o mundo. Mientres a Segunda Guerra Mundial tenió un important papel en a luita contra a Luftwaffe d'o Tercer Reich, destacando a dita Batalla d'Anglaterra dende chunio de 1940 dica mayo de 1941, a on partecipó o Royal Air Force Fighter Command, u os bombardeyos aerios masivos sobre o territorio alemán ta destruyir a capacidat industrial alemanya, istos zagueros feitos por l'atra branca especifica d'a RAF, o Royal Air Force Bomber Command, que con o Royal Air Force Fighter Command ta la cazata estioron os prencipals Mandos u brancas d'a RAF mientres a guerra.

Chosa (Josa en castellán) ye un municipio de la provincia de Teruel, situato en la comarca de las Cuencas Meneras. La suya población yera de 44 habitants (2010), en una superficie de 28,2 km².

Como consequencia de la influencia navarra anterior a la conquiesta castellana, bi ha bell microtoponimo en nabarro-aragonés como Bisaltos y Los Poyales. Curioso ye lo toponimo de component aragonés Puntal de los Hayales, remontable millor a "Fayal" que no pas a Hayedo, y que puet estar una evidencia de los fayals relictos que bi heba en la provincia de Cuenca y que encara un naturalista anglés trobó en lo sieglo XVII.

Os pueblos castigatos ye a denominación comun pa diferents pueblos que fueron deportatos por orden de Stalin mientres u dimpués d'a Segunda Guerra Mundial acusatos de colaborar con as Potencias de l'Eixe, a vegatas falsament.

Castiello de Serra de Portaceli, a on i estió con las suyas tropas Rodrigo Díaz de Vivar lo Cit mientres la conquiesta de la ciudat de Valencia.
Se caracteriza por a suya lana larga y basta que l'ha premitito adaptar-se a lo clima d'a montanya. Son uellas eumetricas, de perfil recto u subconvexo y de proporcions rectilinio. As suyas garras son curtas y fuertes ta puyar por os terrenos crepatos. A suya lana ye blanca, pero tienen as garretas y partis d'a cara (especialment arredol d'os uellos, orellas y boca) de color negra u marrón.

Recibió dos Premios BAFTA a o Millor Actor: en 1992 por The Silence of the Lambs, de Jonathan Demme, y en 1994 por Shadowlands, de Richard Attenborough.

Las garras fan honra ta plantar de piet, caminar, blincar, correr y bell altras actividatz pareixitas, y constituyen una parte important de la masa corporia de lo ser humán. De lo crío que encomienza a caminar, se'n diz que ya fa garras. L'uso fegurato de lo vocable garra puede referir-se a los pilars u suportes de bella estructura, como per ixemplo, en fablar de las garras d'una siella.

Ye un chacimiento con nombre en aragonés porque s'ha nombrato a partir d'un microtoponimo aragonés, testimonio de que l'aragonés estió una luenga viva en Taust dica fa pocos sieglos. No en ye o solo caso, bi n'ha muitos como El Castelillo d'Alloza u La Cabanyeta en Lo Burgo d'Ebro.

Os galeses s'oposoron a pagar decimas a la Ilesia Anglicana. A meyatos d'o sieglo XVIII o nacionalismo galés s'expresó con conversions masivas a lo calvinismo metodista. Bi ha tradicions precristianas como os canticos anyals de Eisteddfodau y os certamens de poesía encara vivos en o norte. En Galas o bardo estió o hereu d'o druida d'a sociedat pagana celta.

1971 - o Gubierno de China anuncia que o menistro d'Esfensa, Lin Piao, heba partecipato en un complot contra o president Mao Zedong y que, en fuyir, morió en un accident d'avión.

O etnonimo por o que son conoixitos en muitas luengas ye relacionato con o que se fa servir en anglés welsh. welsh deriva d'o anglés antigo wealas, wealhas, parabra que deriva d'o chermanico antigo walha. Si os primers pueblos chermanicos diciban a los celtas walha por haber tenito contacto con os celtas volcos, esta denominación se fació extensiva tamién a los celtas romanizatos y a los romans orichinando atros etnonimos en atras zonas. Manimenos invasors anglosaxons aplicaban wealas exclusivament a los celtas britans, a diferencia d'os vikingos, que deciban valir tanto a las poblacions celticas de Britania y Galia (galeses, cornicos, bretons), como a los pueblos latins.

Amorosa ye una melodia composata por Jesus Guridi adintro d'a suya obra Diez melodias vascas, estrenata o 12 d'aviento de 1941 en o Cine Monumental de Madrid.

1939 - o Exercito Royo ataca a Finlandia prenendo como excusa o incident de Mainila escaicito quatre días antis, prencipiando asinas a Guerra d'Hibierno.

Tapit. Se troba en las traduccions heredianas de lo "Libro de Marco Polo" y lo "Libro de los Emperadors". Se troba tamién en catalán medieval y deriva d'una forma en griego bizantín derivada TAPETION y diferent de la clasica a causa d'un fenomeno d'itacismo. Lo mesmo orichen tiene la palabra francesa tapis que ha plegau a lo castellán como tapiz.
O cesio, de simbolo Cs, ye un elemento quimico de numero atomico 55 y masa atomica 132.90545 uma. O suyo isotopo mas relevant ye o de masa atomica 133, que ye emplegato ta definir o segundo.

Dende este curso se i fan qualques cambios: en primerías s'ixampla dica 60 actividatz a traviés d'una oferta ubierta y publica incorporando-ie as tematicas d'actualidat y nuevas tecnolochías, y a participación de todas as asociacions y editorials referencials en a promoción de l'aragonés. Dimpués se fa convocatoria ubierta a totz es centros sostenius con fondos publicos de tot Aragón, fendo que a difusión de l'aragonés s'ixample a un numero de centros más gran.

Las eleccions dioron una mayoría a los unionistas en la part norte d'Irlanda. La partición d'Irlanda de 1921 seguindo los termins de l'Acta de Gobierno d'Irlanda de 1920 de Lloyd George suposó la formación d'un parlamento en Irlanda de lo Norte lo 7 de chunio de 1921. Este parlamento aprobó lo 7 d'aviento de 1922 demandar a Chorche V no ser incluyitos en lo Estato Libre Irlandés, que s'heba feito independient un día antes.

En una vesita d'Alex a un supermercato dimpués d'a Reunificación d'Alemanya, una treballadora ye etiquetando latas de Pepsi con un disenyo que no s'adoptaría dica bells anyos dimpués, bien dentrados os anyos 1990.

Adolf Hitler yera un fervient admirador de Benito Mussolini, y quan iste fació a suya Marcha sobre Roma o 28 d'octubre de 1922 y prenió o poder en o Reino d'Italia, Hitler creyó que podría repetir o exito que heba tenito Mussolini con o que en realidat yera un golpe d'estato. Asinas, en noviembre de 1923 a economía d'a Republica de Weimar s'esboldregó: con a hiperinflación o Papiermark no teneba denguna valor, os Aliatos franceses y belgas ocuporon a cuenca d'o Ruhr en a dita Ocupación d'o Ruhr, y bell uns chicotz grupos politicos facioron accions comunistas u separatistas. En ixas condicions, Hitler creyó que a suya oportunidat heba plegato y que podría conquerir o poder en Bavera ta dimpués marchar enta Berlín y prener o poder en toda Alemanya. Organizó asinas, de conchunto con o mariscal Erich Ludendorff un golpe d'estato, que se conoix en a historiografía con o nombre de Putsch de Múnich, os días 8-9 de noviembre de 1923. As autoridatz reprimioron con facilidat a tentativa de golpe y mientres una chicota batalla dabant d'a Feldherrnhalle de Múnich ferioron a Hitler y morioron 16 melitants nazis (que dimpués esdevenioron mártirs d'o nazismo).

Istočno Sarajevo (Istočno Sarajevo en serbocrovata, Источно Сарајево en alfabeto cirilico, literalment "Sarajevo Oriental" u "Sarajevo de l'Este") ye una ciudat de Bosnia y Herzegovina.

Lo suyo nombre puet venir de lo teonimo latín Diana, con evolución de DI, DE enta ch- como en Fontchanina, Chuslivol y Dichós. Se sabe que por o menos o toponimo ye anterior a la reconquiesta, car o historador Al-Idrisi (1100-1166) lo menciona por primera vegata.

A localidat de Revillarruz ye situata a 908 metros d'altaria sobre o ran d'a mar, a una distancia de 14 km de Burgos, a capital d'a suya provincia, comarca y partito chudicial.
Jørgen Gunnarsson Løvland, naixito d'Evje og Hornnes (Setesdal, Aust-Agder) o 3 de febrero de 1848 y muerto en Oslo o 21 d'agosto de 1922, estió un politico noruego, que estió o primer menistro de Noruega dende 1907 dica 1908, amás de menistro d'Asuntos Foranos (1905, 1905-1907 y 1907-1908) y d'Educación y Asuntos Relichiosos (1915-1920).

Les Molières ye una comuna situata en o departamento francés d'Essonne, o districto de Palaiseau, o cantón de Limours y a rechión d'a Isla de Francia.

Venialbo ye un municipio d'a provincia de Zamora, en a comunidat autonoma de Castiella y Leyón. A suya población ye de 477 habitants, en una superficie de 42 km² y una densidat de población de 11,36 hab/km².

Dimpués d'a guerra punica os ibers estioron os primers pueblos hispans en ser sozmesos a los romans. En o sieglo II aC os ibers d'a Val de l'Ebro y d'o noreste fuoron sozmesos en as campanyas de Catón. Os ibers se romanizoron enantes que os pueblos d'o interior por a suya posición cheografica y tener una organización en ciudatz-estato.

En 906 se cita o suyo castiello, o castiello de Finestres. En 947 se consagra la ilesia d'o castiello, a ilesia de Santa María. Perteneixeba a la baronía de Santa Pau.

As poblacions deportatas s'implantoron en zonas de poblamiento especial, aislatas d'as poblacions vicinas, quedando sozmesas a vichilancia, sin dreitos civicos y con prohibición d'amostranza en a luenga propia. Os calmucos fuoron ixemenatos por diferents localidatz entre poblacions rusofonas.

O lugar de Piornal se troba situato a 1.176 metros d'altaria sobre o ran d'a mar, a una distancia de 119 km d'a ciudat de Cáceres, a capital d' suya provincia.

En os susoditos textos se puede veyer como en luengache escrito se fa servir en 1479-1515 y en 1575-1625 parabras como fabear, logar, loguero, vegada que son sustituitas por os suyos equivalents castellans votar con habas blanca y negras, arrendar, arrendamiento, vez, as solas que se veyen a fins d'o sieglo XVII. Atras parabras aragonesas con diferent orichen lexico que en castellán plegan con febleza dica o zaguer quarto d'o sieglo XVII, tot estando minoritarias debant d'os suyos equivalents castellans. En 1681 s'escribe hordio por a zaguer vegada en Zaragoza en un texto a on se vei cebada quatro vegatas.

Adolf Hitler (Braunau am Inn, Austria, 20 d'abril de 1889 - †Berlín, 30 d'abril de 1945) estió un melitar y politico alemán d'orichen austriaco, que establió un rechimen nacionalsocialista en o que teneba o tetulo de Reichskanzler (canceller imperial) y Führer (capitoste, líder u guía). Hitler estió un d'os dictadors más poderosos d'o sieglo XX. Lideró dende 1921 lo Partito Nacional Socialista d'os Treballadors Alemans y estió canceller d'o Tercer Reich dende o 30 de chinero de 1933 y President d'Alemanya dende 1934.

Ilesia de Santa María d'Abadín, una ilesia d'estilo romanico d'o sieglo XII, encara que a suya capiella ye d'o sieglo XVI, en estilo gotico.

Se bi puede acceder a ell por quantas rotas anque a más corta ye a que prencipia en os remuntes d'a estación d'esquí de Pandicosa, a 1.800 metros d'altaria.
Eva Mendes, naixita de Miami (Florida, Estatos Unitos) o 5 de marzo de 1974, ye una actriz y modelo estatounitense d'orichen cubán, con una destacata carrera en o cine estatounitense dende zaguerías d'os anyos 1990.

Priego de Córdoba ye un municipio andaluz en a provincia de Cordoba, comarca d'a Subbética y partito chudicial de Priego de Córdoba (en ye a suya capital.

O BBoying ye l'arte de bailar o breakdance. A la presona que practica iste baile li se diz b boy, b girl, fly girl u breaker. Tamién li se diz b-boy/girl a la presona que sigue ista cultura.

Os Pueblos Deciden (en castellán Los Pueblos Deciden, en vasco Herriek Erabaki, en gallego Os Povos Decidem, en catalán Els Pobles Decideixen) ye una coalición politica formada por quantos partius politicos d'o Estau Espanyol de cara a las eleccions a o Parlamento Europeu de 2014 y integrada por Euskal Herria Bildu (EH Bildu), Bloque Nacionalista Galego (BNG), Puyalón de Cuchas, Andecha Astur, Alternativa Nacionalista Canaria (ANC) y Unidad del Pueblo (UP). A coalición ye formada por organizacions de cuchas independentistas y nacionalistas d'Euskal Herria, Galicia, Aragón, Asturias y Canarias. O cabeza de lista será Josu Juaristi.

A Universidat Jaguellonica (en polaco Uniwersytet Jagielloński, UJ; en latín Universitas Jagellonica Cracoviensis) ye una universidat polaca, situata en Cracovia. Fue fundata en 1364 por Casimiro III o Gran con o nombre d'Academia de Cracovia (Akademia Krakowska), nombre que se fació servir dica 1817, quan li'n cambeyoron por (Uniwersytet Jagielloński) en honor a la dinastía d'os Jogaila, que estió mecenas d'esta universitat y con qui destacó en tiempos de l'Humanismo y Renaiximiento.

A rechión tien una superficie de 3.264 km² y una población de 113.000 habitants (parcialment francofonos). A capital d'a rechión ye Aosta, encara que en a rechión bi ha 74 comunas. A Val d'Aosta se comunica con Chamonix en Francia a traviés d'o tonel de Montblanc.

A Ilesia parroquial de Sant Chuan Baptista d'Orés ye una ilesia aragonesa en a localidat d'Orés (comarca de Cinco Villas y provincia de Zaragoza) que fue debantada en o sieglo XII y esviellada en o sieglo XVII en estilo barroco.

Bi ha microtoponimos en aragonés: Río de la Cantalera, Río Sus (¿Río de Sus?), Barranco de Valefondos y una partida clamata La Ripera; y toponimos castellanizatos pero con trazas aragonesas: El hocino, Las Fontanillas, La Covatilla y un mont clamato Coronillas.

La nuet d'el 17 de chinero, Sant Antón, arriban d'alto de Chistau en procesión fendo escatapurcio es vecinos d'es lugars de part d'allá (Plan, Sant Chuan y Chistén) que baixan en romería fendo trucar es trucos ceremonials en la procesión dita Es trucos de Sant Antón, que remata per part d'aquí.

Durban (Durban en occitán, Durban en francés y oficialment) ye una comuna occitana en o departamento francés de Gers, rechión de Meyodía-Pireneus, districto d'Aush y cantón d'Aush Sudueste.
O diftongo decreixient -ué- deriva d'una o ubierta que devez deriva d'a Ŏ curta latina. Una vegada produeita a diftongación en -ué-, apareixe una protesi velar, que d'acuerdo con as normas ortograficas de l'Academia de l'Aragonés no se representa ortograficament.

Colonia Caesar Augusta yera o nombre oficial d'a nueva ciudat, gozaba d'o privilechio de tener o nombre completo d'o suyo fundador, qui acomandó lo suyo deductio, como atras muitas fainas d'o Imperio, a lo suyo chóven Agripa.

21 de marzo - naixencia en Eisenach (Ducato de Saxonia-Eisenach, hue Alemanya) de l'organista y compositor alemán de musica barroca Johann Sebastian Bach (†1750).

O Partenón (d'o griego Παρθενος Parthenos –virchen–, uno d'os adchetivos que s'emplegaban como epiteto ta la diosa Atena) ye un templo griego clavato en l'Acropoli d'Atenas adedicato a Atena, diosa protectora –y eponima– d'a ciudat d'Atenas. Ye o molimento más important d'a civilización griega antiga y ye considerato como una d'as más politas obras arquitectonicas d'a Humanidat.

Sant Valero u Valero de Zaragoza estió un bispe de Zaragoza (sieglo IV), mayestro de Sant Vicent Mártir y confesor d'a fe cristiana. Ye o santo patrón d'a ciudat de Zaragoza, a on se veneran as suyas reliquias dende o sieglo XII. A suya fiesta se celebra o día 29 de chinero y ye tradición de minchar roscons.

Atros escritors fan servir una grafía mas fonetica con l'alfabeto latín como base y bellas letras suplementarias que no existen en latín. Iste modelo ye considerau mas radical por a mayoría d'os lingüistas chermanicos, pero tien l'avantalla de representar a prenunciación baverana y facilita a lectura y escritura ta personas que no conoixen l'alemán estándar.

Antiparte, tamién fue nominato en 1971 a o Premio Oscar a o Millor Actor por o suyo papel en a cinta Kotch, dirichita por Jack Lemmon; recebindo una segunda nominación a iste premio por a suya interpretación en The Sunshine Boys, una cinta dirichita por Herbert Ross.

Ya en o sieglo XII se bi establioron diferents conventos d'ordens relichiosas. Destaca o convento de Sant Ildefonso d'os Dominicos de l'anyo 1522 y que dimpués d'a desamortización estió tamién Hespital Melitar d'a ciudat. Encara s'alza d'iste convento d'a suya ilesia, a ilesia de Sant Ildefonso que a mas fue declarata Molimento Nacional en l'anyo 1975.

Lo río Guadalopiello (Guadalopillo en castellán) ye un afluent de lo río Guadalop por la marguin ezquierda. Naixe en lo noreste de la Sierra de Sant Chust pasando por las superficies calsinosas a lo norte d'Exulv.

Matut (Matute en castellán) ye un municipio d'A Riocha, situato a 42 km de Logronyo. A suya población ye de 152 habitants(2007), en una superficie de 25,65 km² y una densidat de población de 5,93 hab/km².

Autor inspirato por o Romanticismo, ye autor de muitos poemas y cantas inspiratas en o folklore escocés, en anglés y en idioma anglico escocés (u scotts), d'entre os quals a transcripción de l'antiga balada escocesa Auld Lang Syne. Ye considerato o millor escritor d'a Historia en idioma anglico escocés.
En dos scenas Denis leba una camiseta negra con simbols verdes, parellanos a o codigo de The Matrix. Una posible explicación ye que o disenyo ye una ideya d'o propio Dennis ta una cinta, y que Matrix, en consecuencia, ye socialista como a Coca Cola, seguntes una broma d'o filme.

l'amilloramiento d'a iluminación d'a ciudat, igual a molimentos y puents como a carreras y avenitas, amés d'a la Basilica d'o Pilar y a la Seu de Sant Salvador.

Octubre de 1989 no yera o millor inte ta dentrar en coma vivindo en Republica Democratica Alemana, y ixo ye chusto lo que le pasa a la mai de Alexander Kerner (Daniel Brühl), Christiane, una muller orgüellosa d'as suyas ideyas socialistas y dirichent d'o Sozialistische Einheitspartei Deutschlands (Partito Socialista Unificato) entregata a la politica dimpues d'a marcha d'o suyo hombre a Alemanya Occidental, que tresbate l'esmo en vier a o suyo fillo ficato en disturbios a radiz d'una manifestación en contra d'Erich Honecker, con a policía de l'estato que tanto almira. Alex se veye enrolato en una complicata situación quan a suya mai sale d'o coma ueito meses dimpués. Garra atra cosa podría afectar tanto a la suya mai como a cayita d'o Muro de Berlín y a victoria d'o capitalismo en a suya quiesta Alemanya Oriental, y ya advertiu por o medico de deixar-la reposar y sin grans disgustos, ta evitar una posible recayita, ocultará a la suya mai que o Muro de Berlín ha caito mientres ella yera malauta. Ta ixo, monta una serie de falsos telediarios, con aduya d'o suyo amigo Denis, en os que escribira a suya propia historia d'o país.

Autol ye un municipio d'A Riocha situato a 58 km de Logronyo. A población ye de 3.946 habitants en una superficie de 85,28 km² y una densidat de población de 46,27 hab/km².

O prefixo de- ye un prefixo latín present sobre tot en cultismos en luengas romances como l'aragonés, encara que tamién en unas poquetas parolas patrimonials que provienen de parolas latinas con este prefixo (degollar). Tien un significau d'aleixamiento, privación. Seguntes Manuel Alvar en a prefixación verbal puet tener un significau contrario a lo de lo verbo prefixau, pero tamién puet dar una valua intensificadora. Esta valua intensificadora se vei a sobén en verbos que indican cierta perda, baixada u negatividat. Tamién se presenta en a prefixación nominal, sobre tot en sustantivos relacionaus con verbos con este prefixo.

Pessan (Pessan en occitán, Pessan en francés y oficialment) ye una comuna occitana en o departamento francés de Gers, rechión de Meyodía-Pireneus, districto d'Aush y cantón d'Aush Sureste-Sheishan.

1236 - conversión a o Cristianismo de Zeit Abu Zeit, zaguer gubernador almuade de Valencia, aliato d'a Corona d'Aragón, con o nombre de Vicent Bellvis, fendo donación de muitos territorios a la diocesi de Segorb.

O Košarkaški klub Cedevita, conoixito asobén con l'actual nombre popular Cedevita Zagreb, ye un club crovate de baloncesto, fundato en l'anyo 1991. Chuga en a liga crovate y en a liga supranacional d'os Balcans en a temporada 2014/15. Os suyos pavillons como equipe local son o Dom Sportova y o Centro de Baloncesto Dražen Petrović d'a ciudat de Zagreb.
1853 - naixencia en Arnhem (Gelderland, Países Baixos) d'o fisico neerlandés Hendrik Antoon Lorentz, Premio Nobel de Fisica en 1902 (†1928).

L'articlo definiu en rumán se presenta como enclitico dimpués d'o sustantivo, coincidindo con l'articlo definiu d'as atras luengas romances orientals, con l'albanés (considerau d'orichen daco por beluns), con as luengas eslavas d'o sudeste (bulgaro y macedonián) y con as luengas escandinavas, contrastando con o que se desvién en a mes gran part d'as luengas romances.

As investigacions de Frank se centran en a dinamica de fluidos astrofisica. A suya colla d'investigación ye desenvolicando o codigo AstroBEAR (Adaptive Mesh Refinement) que se fa servir en a simulación de fluxos en a dinamica de fluidos magneticos en contextos astrofisicos. Entre os prochectos en que s'emplega l'AstroBEAR incluindo o estudeo de surtidors en protoestrelas asinas como a evolución de nebulosas planetarias en rematar a vida d'una estrela de tipo solar.

Creixió asinas o suyo narcisismo y a suya megalomanía, accentuando-se amás a suya preponderancia en o Partito Nazi. Ixe ye un rasgo definitorio que esferencia o nazismo alemán d'o stalinismo sovietico (Josef Stalin nunca no creyó en o culto a la suya presonalidat que se li feba) u d'o faixismo italián (Benito Mussolini nunca no estió más que uno más, encara que en una posición predomiminant, d'os dirichents d'o Partito Fascista).

Eivissa ye un municipio d'as Islas Balears situato en a isla d'Eivissa. A suya población ye de 48.684 habitants (2009), en una superficie de 11,14 km² y una densidat de población de 3.952,87 hab/km².

1670 - naixencia en Modena (Ducato de Modena, hue en provincia de Modena, Emilia Romanya, Italia) d'o compositor y musico (vriolinista) italián d'o Barroco Giovanni Bononcini (†1747).

Chesús Nazareno ye un anonimo d'o sieglo XVI. Se venera en a ilesia de Sant Miguel d'os Navarros. Leva una tunica de tierzopelo morato con o escudo d'a Esclavitut, pelo natural y Corona de Punchas de plata.

O nombre ye de dificil interpretación, pareixe d'orichen catalán, como dició Coromines. Coromines creye que l'orichen d'este toponimo representa o mesmo problema que l'orichen de toponimos catalanes pareixitos, y los relaciona con l'antroponimo chermanico Särio u Sarhari. No creye que bi haiga relación con o toponimo Castilserás de Ciudad Real, que él considera derivato d'o castellán sera que fa referencia a os transportes de mineral dende Almadén.

A valor d'a presión de vapor, creixe con a temperatura, y a suya valura ye independient d'as cantidatz de liquido/solido y vapor presents mientres existen os dos. En a situación d'equilibrio, a fase gaseosa, se diz vapor saturata.

O ibón de Sabocos ye situato a 1.905 metros d'altaria dencima d'o ran d'a mar, y ye rodiato por os picos d'o Verde (2.295 metros) y Penya Sabocos (2.757 metros).
Encara que a fegura d'Adolf Hitler ye de gran importancia historia, encara hue bi ha muitas uembras en bells aspectos d'os suyos oríchens y d'as suyas primeras anyadas, incluyindo-ie a formación d'a suya presonalidat con a suya ideyolochía nacionalista, antimarxista, racista y antisemita. Hitler no escribió garra cosa pareixita a un diario, no gosaba dixar muitos textos escritos, y a suya unica obra, Mein Kampf, ye una autobiografía en gran parti reconstruita y que no amostra a verdat, sino nomás ixo que l'intresaba a Hitler amostrar.

Encara que os angleses se trobaban en teoría en inferioridat de condicions (nomás que 6.000 soldatos, contra 36.000 franceses), en fer servir l'arco largo (5.000 d'os angleses yeran arquers) redotoron de raso a los franceses, fendo reblar a la caballería francesa, que tenió 6.000 caballers muertos. O resultato prencipal d'a batalla, dende o punto d'anvista d'a tactica melitar, ye que con ella remata a epoca d'as batallas con emplego exclusivo de caballería de traza feudal, fendo aparición as armas que se pueden fer servir a distancia. Antiparte, como conseqüencia d'a suya redota, o reino de Francia s'adedicó a millorar en ixa traza d'armas, pasando a emplegar muit poquet dimpués masivament l'artillería, desembolique tactico d'os arquers.

A carrera estió construyita en 1865 quan se decidió d'ubrir a carrera t'amillorar a estetica d'a ciudat. Isto prevocó que una gran cantidat d'as familias ricas d'a burguesía d'a ciudat construyesen aquí as suyas viviendas. Una d'as avantallas estió que o concello obligó a los nuevos habitants d'a zona a que construyesen as suyas casas d'o mesmo estilo, creyando-se asinas un polito paisache urbán.

Teti (Teti en sardo; Teti, en italián y oficialment) ye una comuna sarda en a provincia italiana de Nùgoro y rechión de Cerdenya, que feba parte de l'antigo reino de Cerdenya.

Mondoñedo ye un municipio gallego d'a provincia de Lugo, situato en a comarca d'a Mariña Central. Ye a capital d'o partito chudicial d'o suyo nombre.

Sindembargo, o proceso d'erosión no remató astí sino que continó dica prencipios d'o sieglo XIX, quan l'ambaixador britanico en Costantinoble, Elgin, decidió de sacar buena cosa d'a decoración escultorica d'o molimento (frisos, metopas, frontons) y tresladar-la ta o Reino Unito ta vender-la a o Museu Britanico, a on encara hue s'amuestra, estando una d'as coleccions más significativas d'o museu en l'actualidat.

D'o suyo termin municipal fan parte os lugars de La Concepción, El Cañuelo, Castil de Campos, El Esparragal, Las Lagunillas, Priego, Zagrilla y Zamoranos.

Ye una corrient transversal que aglutina tanto a partitos politicos y ciudadans de cuchas, como de centro y de dreitas. Pueden distinguir-se basicament dos corrients en o nacionalismo catalán: o federalismo drento d'Espanya y o independentismo catalán.

En textos medievals de lo sieglo XV trobamos una mayoría de microtoponimos en aragonés: Canyada Santa Lucía de Salcediellyo, Sendero Bajo, El Puerto, El Cereso, Las Nogueras, La Figuera, Las Lomas, El Prado de las Canyadas, El Rubial, el Mas de Pero Thomas, La Forca, Prado el Ferrero, Río Aguas, La Vega de Segura.
1909 - naixencia en Fucecchio (provincia de Florencia, Toscana, Reino d'Italia) d'o periodista, escritor y historiador italián Indro Montanelli (†2001).

Barrax ye un municipio d'a provincia d'Albacet, en a comunidat autonoma de Castiella-La Mancha, Espanya. A suya población ye de 1925 habitants (2006), en una superficie de 19 km² y una densidat de población de 101,31 hab/km².

Por os periglos tan principals que i pasaban, se i construyón qualques ermitas ta que, d'alcuerdo con as creyencias populars, os santos y santas advocaus parasen cuenta con a vida d'os navateros. En iste sentido, ye significativo lo numer d'istes templos que omne i puede trobar en os arredols: a de Sant Mitier y Sant Celedonio, en l'altura d'o tozal Corona ye lo caso millor conoixiu, pero no lo solo caso que n'i hai. Existen tamién ermitas en Monclús (l'antiga capiella d'o castiello) ta fer ofrendas d'antes no se pasás o congosto, y as ermitas de Sant Salvador y la virchen d'o Pilar en Ligüerre d'a Cinca, en a riba occidental d'o río, y a de Sant Per d'As Ventosas en os arredols de Sant Per de Trillo en a man oriental, todas ellas que recibiban ofrendas de os navateros más devotos quan saliban de congosto.

Boise (prenunciato en anglés [ˈbɔɪsiː]) ye una ciudat d'os Estatos Unitos situata en o estato d'Idaho, d'an ye a capital estatal y mayor ciudat. Fa parte d'o condato d'Ada, d'an tamién en ye a capital.

Os griegos dicioron "Iberia" a la Peninsula Iberica quan encomenzoron a escribir sobre ixa tierra. Seguntes una hipotesi esta denominación s'aplicaría por analochía con a rechión caucasiana d'Iberia en l'actual Cheorchia, tamién con riqueza mineral. Asinas como os griegos iban aumentando as conoixencias suyas sobre o territorio d'a peninsula a denominación d'ibers s'aplicó a diferents grupos etnicos independientment d'o suyo orichen y cultura.

Mauborguet (Mauborguet en occitán, Maubourguet en francés y oficialment) ye una comuna occitana en o departamento francés d'Altos Pireneus, districto de Tarba, cantón de Mauborguet (en ye a suya capital) y rechión de Meyodía-Pireneus. A comuna yera parte de l'antiga provincia de Bigorra.

Bulan ye una comuna occitana en o departamento francés d'Altos Pireneus, districto de Banyeras de Bigorra, cantón de La Barta y rechión de Meyodía-Pireneus. A comuna yera parte de l'antiga provincia de Bigorra.

Ye conoixita por a suyas espectaculars y enerchicas actuacions en directo, a suya rariza vestimenta y a suya poderosa y peculiar voz. Bi ha vendito mas de 200 millons de discos en tot o mundo mientres os 50 anyos d'a suya trachectoria artistica.

En o suyo periodo de mayor esplendor, Siracusa estió baixo o dominio d'os Tirans de Siracusa, dica a suya conquiesta por l'Antiga Roma, en 212 aC.

Vièlanava de Lecuçan (Vièlanava de Lecuçan en occitán, Villeneuve-Lécussan en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Montrejau y rechión de Meyodía-Pireneus.
Juan Echanove (nombre artistico de Juan Echanove Labanda), naixito de Madrit (Espanya) l'1 d'abril de 1961, ye un destacato actor espanyol, activo en o mundo d'o teatro y d'o cine espanyol dende meyatos d'os anyos 1980, con quantos premios recebitos mientres a suya carrera cinematografica.

Adolfo Bueno Perales conoixito profesionalment como Bueno Perales, naixito de Zaragoza, Provincia de Zaragoza en 1932, ye un arbitro de fútbol hue retirato que estió internacional y d'a Primera División de Fútbol d'Espanya, perteneixent a o Comité d'Arbitros d'Aragón. Partecipó en 149 partitos d'a primera división mientres as anayatas de 1958 dica 1974. En l'anyo 1969 en un partito chugato en l'Estadio de San Mamés un espectador li tiró una mazana y li dió en un uello faciendo-le un desprendimiento de retina, Adolfo estió tres anyatas sin de arbitrar por isto, y poco dimpués voluntariament deixó a practica de l'arbitrache.

L'arte esquematico autoctono desapareixe u quasi desapareixe en as arias de cultura iberica y ye sustituito por un arte més elaborato en o que destacan esculturas con representacions animals y unas notables representacions femeninas como a "Dama d'Elch" u a "Dama de Baza".

A comarca, tamine conoixita como Pas-Miera u Pas-Pisueña-Miera, engloba os cursos altos d'os rius Pas y Miera, y ye formata por as vals de Toranzo, Carriedo, Cayón y Pas. Con un caracter prencipalment rural, a suya población prende d'os servicios que se troban en as localidatz de Torrelavega, Santander o Laredo.

O furno de pan, situato en a sala a on feban o pan os monches. Hue se troban en ista cambra tamién as lapidas d'os reis d'Aragón Pietro I, Remiro I y d'a infanta Isabel, filla de Pietro. Puet veyer-se o teito ennegracito por os incendios que acayecioron en o monesterio.

Isto fa pensar que as oríchens de l'apellido sigan anteriors a lo quiesto sieglo XVI quan que se datan os primers Mur de A Fueva, y enlaza con una altra teoría que postula que l'apellido dimana d'un noble d'o sieglo XIII a qui lo rei Pero III, lo Gran, le habría atorgau o previlechio d'infanzonía. Ista posibilidat se troba documentada en un altro proceso d'infanzonía, en iste caso de 1327, más de 40 anyos dimpués que morise lo dito rei, y el sinya una presona qui heba nombre Chuan de Mur, con residencia en Muro de Roda, por el que torna a cruzar-se con a val d'A Fueva.

Tamién se pensó en primeras a presencia en dita coalición d'a Candidatura d'Unitat Popular (CUP) y Nós-Unidade Popular, pero en zagueras as dos formacions decidioron no presentar-sen a ista cita electoral.
O Reino d'Escocia estió un estato independient dica l'1 de mayo de 1707 quan con os Actos d'Unión (a tamas d'as grans protestas que hi habió en toda Escocia) s'unió con o Reino d'Anglaterra ta creyar o Reino de Gran Bretanya. Sindembargo, Escocia continó mantenendo o suyo propio sistema churidico, esferencito d'os sistemas d'Anglaterra, Galas y d'Irlanda d'o Norte. Dende o sieglo XIX renaixió un fuerte sentimiento nacionalista, que actualment ye representato por o partito independentista Scottish National Party (Partito Nacional d'Escocia), vencedor por mayoría simpla en as eleccions de 2007 t'o Parlamento d'Escocia y por mayoría absoluta en as eleccions d'o 5 de mayo de 2011, a primera vegata que un partito plega a tener una mayoría aboluta en o Parlamento.

A Liga BBL (en anglés y oficialment: British Basketball League; en aragonés: Liga Britanica de Baloncesto) ye a mas alta d'as categorías de baloncesto d'o Reino Unito.

Mientres o sieglo V, Caesaraugusta, como tot l'occident román, ye adintro d'un proceso de desintegración d'o poder imperial. No yera una ciudat decadent y tenió una importancia temporal como seu imperial mientres la usurpación de Constantín III y Constant II. Dimpués d'esconfir a Didimo y Verinián Constant II en l'anyo 408 establió a suya cort en Caesaraugusta, que esdevinió seu imperial. Caesaraugusta li permitiba un contacto fácil tanto con Arlet como con Asturica Augusta, Emerita Augusta y Hispalis; tamién yera amán de los pasos pirenencos. Caesaraugusta se salvó d'as incursions de suebos, vandalos y alans, que cruzoron os Pireneus en a santmigalada de l'anyo 409, por un acuerdo entre o cheneral Cheroncio y los barbaros en l'anyo 411 que lis permititiba d'establir-se en atras partz d'Hispania prou luent a cambio d'aduya melitar. Este pacto permitió que a diferencia d'atras provincias romanas en a Tarraconense y Caesaragusta no bi hese presencia d'estos pueblos barbaros quan Cheroncio fue esconfito.

En a zona ueste, en o fundo de l'interior d'a columnata de quatro columnas, bi heba lo basamento d'a estatua, ta o culto a l'Atena Parthenos con un amplo estanyo, no guaire fundo, que produciba un efecto de brilor por meyo de l'augua que bi heba debant d'a estatua. A dos cellas yeran zarradas por puertas de bronze.

A lo principio bi ha una proliferación de lo fitoplancton, augmentando l'actividat fotosintetica. L'oxichén que se chenera en la superficie sale a l'atmosfera mientres que abaixo mingua la luminosidat, se reduce l'actividat fotosintetica, mingua l'oxichén disuelto, por lo que mueren los organismos anaerobios y fotosinteticos, que sedimentan en lo fondón, y con ells lo nitrochén.

Quan Alex coloca en viellos embalaches d'a RDA os nuevos productos de virolla que han prencipiato a vender-se en Berlín oriental, se veye un paquet de Jacobs Kaffee. O logo d'o paquet no ye o logotipo d'ixas envueltas sino una versión mas nueva de l'anyo 2000.

A ballestilla ye un instrumento de navegación antigo emplegato ta mesurar l'altaria d'o sol y atros astros sobre l'horizont con a fin de fer servir a información asinas obtenita en a navegación nautica.
Os merovinchios estioron una dinastía de reis francos d'orichen salio que baixo o reinato de Clodoveu I vencioron a los galorromans d'o Reino de Siagrio y a los visigodos d'o Reino de Tolosa, prenioron o control d'a mayor part de l'ueste y centro de Galia y creyando un reino muito extenso y poderoso entre os sieglos V y VIII denominato por os historiadors como Reino Franco. En l'anyo 543 sozmetioron tamién o Segundo reino d'os burgundios.

En lo zaguer tercio de lo sieglo XX yera quasi despoblato y no més i quedaba una pastora (pastor que ye como se diz a la chent de montanya en bellas parlas tortosinas). Parte de la población emigró ta Val de Robres u atras localidaz de la comarca de lo Matarranya, atra parte emigró ta localidatz costeras de lo Norte de Castellón.

A batracofauna (de o griego βάτραχος "batracios" y "fauna") ye nombre por o que se conoix en a Herpetolochía a o conchunto d'amfibios que se troba en una rechión determinata.

Os alfasilabarios indicos u brahmicos forman una familia de sistemas d'escritura usatos principalment en a peninsula indica, pero tamién per altros cabos de l'Asia Central y o sudeste asiatico. Istos sistemas d'escritura son alfasilabarios (tamién ditos abuguidas).

L'alfasilabario siddham, d'especial importancia en o budismo perque con el s'escribioron muitos sutras, devez que l'arte d'a caligrafía siddham, pervive huei per ixemplo a Chapón.

O tag tien prou relación con l'arte d'o graffiti, os escritors que pintan as suyas obras en o mobiliario urbán gosan sinyar-las con un sinyal presonal, o dito tag, pero no siempre van unitos a la obra pintata, se pueden trobar personalizatos sin de relacionar-se con dengún graffiti por as carreras, acción dita taggeyar y, dimpués evolucionata a takeyar por a suya estreita relación con os rotuladors taker con que gosan fer-se istos sinyals.

As vocals con diéresi (ö), (ø) y (ü) no se fan servir en a mayoría d'as variedatz dialectals d'o baverán. Istos dialectos s'estiman mas de fer diftongos, como Hei (infierno), schnei (rapedo), Feid (campo), Weid (mundo), etc.

Abaurrea de Chuso (Abaurrea Baja en castellán, Abaurrepea en vasco) ye un municipio de Navarra situato en la Val d'Ezcua, en a comarca d'Auñamendi, merindat de Sangüesa y partito chudicial d'Aoiz.

Entre a suya filmografía se puet mencionar bellas cintas como Training Day (2001, Antoine Fuqua), 2 Fast 2 Furious (2003, John Singleton), Trust the Man (2006, Bart Freundlich), u Cleaner (2007, Renny Harlin).

O concepto de baverán estándar ye dificil de definir, ya que no existe garra institución encargada de fixar una variedat estándar. Se puet considerar como estándar a variedat emplegada en os libros y atras publicacions escritas, que muitas vegadas s'amana a o dialecto celtral occidental parlau en Múnich y a suya redolada.

Sopela (Sopela en vasco; Sopelana en castellán y oficialment) ye un municipio d'o País Vasco, provincia de Vizcaya y comarca d'o Gran Bilbau.
A bandera la creyó o marqués de La Fayette, seguntes a tradición chuntando as colors d'a ciudat de París (azul y royo) con o blanco d'a monarquía. A disposición actual d'as colors s'adoptó por decreto o 15 de febrero de 1794, ta evitar confusions en as batallas navals. En 1812 se cheneralizó en o exercito.

Os samaritans son un antigo pueblo semitico d'orichen hebreu antigo habitador de Samaria, pero actualment en camín de desapareixer, con menos de 1000 individuos, principalment en Holón y a redolata de Nablus. Son celebres por as mencions o Nuevo Testamento.

O imperio s'iba fraccionando y se creyaban feudos independients, obligando a la formación de dietas, imposar tributos cheneralizatos y formar un redueito exercito, pero estas mesuras no impidioron que o scisma protestant rematase por fragmentar pa cutio o Imperio en tiempos de Carlos V. A la suya muerte o títol imperial perdió valideza. Ferrando III querió reviscolar-lo y nombró un nuevo elector, o duque de Bavera en 1648, pero a paz de Westfalia en ixe mesmo anyo feba terminar a guerra d'as trenta anyatas y redució o imperio a una ficción politica. Leopoldo I conchuró o periglo turco en Europa Central y estió o verdadero iniciador d'o Imperio Austriaco. En ixos tiempos Prusia encomenzó o suyo camín enta a hechemonía en o norte d'Alemanya y obligó a desplazar o centro d'o imperio enta o sur con Carlos VI d'o Sacro Imperio Román Chermanico, qui prebó de creyar un nuevo eixe Espanya-Imperio. D'esta traza a decadencia yera ya un feito consumato y a fins d'o sieglo XVIII y principios d'o sieglo XIX a Francia revolucionaria se disputaba con os Habsburgo bells territorios alemans. A Dieta de Ratisbona en 1803 y o tractato de Presburgo en 1805 facioron retacular a influencia austriaca en Alemania en beneficio de Francia, esgallando-ne Bavera y Wurtemberg. Encara que Francisco II se proclamase emperador d'Austria en l'anyo 1804 como reacción a la formación d'o Primer Imperio Francés, a derrota d'a coalición d'Austria, Rusia y Anglaterra en a Batalla d'Austerlitz en 1805 imposó o tractato de Presburgo y una nueva reorganización d'Alemanya. En chulio de 1806 setze prencipes alemans forman a Confederación d'o Rin (Rheinbund) y en agosto de 1806 Francisco II renuncia a lo títol d'emperador alemán presionato por Napoleón Bonaparte.

A localidat d'Espinosa de los Monteros ye situata a 762 metros d'altaria sobre o ran d'a mar, a una distancia de 96 km de Burgos, a capital d'a suya provincia. Ye trescruzata por o río Trueba.

Quan as tropas d'Alifonso I y de Gastón IV de Biarn dentroron en Zaragoza en 1118, a restauración d'a mitra cristiana desichiba, quasi, a presencia fisica d'as reliquias valerianas. Se ninvioron dende Roda primero un brazo y, mas tardi, o cranio d'o bispe confesor (iste zaguero en 1170, ya con Alifonso II como rei).

Walter Matthau (nombre artistico de Walter John Matthau), naixito de Nueva York (Nueva York) l'1 d'octubre de 1920 y muerto en Santa Monica (California) l'1 de chulio de 2000, estió un actor estatounitense.

O emblema ye una Cruz Trinitaria con una S dencima que simboliza a Sclavitut, trescruzata por un clau y rodiato o conchunto por a Corona de Punchas.
En o curso 2006/2007, y prenendo como modelo o programa Jesús Moncada, que feba actividatz socioculturals de dinamización de o catalán d'Aragón en os centros escolars de l'Aragón oriental an que se i feba esta asignatura, se posó en marcha un programa d'animación arredol d'a luenga e a cultura aragonesa, que dimpués prenió o nombre de “Luzía Dueso”, en honor a la escritora chistavina. Estió organizau per a Dirección Cheneral de Politica Educativa y coordinau per Mª Pilar Benítez dica o curso 2012/2013 que prene a coordinación Fernando Romanos.

Etxebarre (Etxebarre en vasco, Etchebar en francés y oficialment) ye una comuna d'Iparralde en o departamento francés de Pireneus Atlanticos, districto d'Aulorón, cantón d'Atharratze-Sorholüze y rechión d'Aquitania. A comuna yera parte de l'antiga provincia de Sola, en a suya redolada de Basabürüa.

Dende 1969, l'acceso d'o río Cinca ta'l congosto se troba interrumpido por a renclusa de l'entibo de Mediano, que bi ye en a boca. A surtida d'o río de o congosto se troba tamién con unaltro pantano, que ye l'entibo de Lo Grau, debaixo d'o Puent de l'Entremont por a on que i esnaviesa a carretera local de Palo ta'l Mesón de Ligüerre, por o que o poco mas d'1 km que mesura de largo lo congosto ye a sola distancia no embalsada que recorre o río Cinca por ista part.

Estió 11 vegatas campión de Finlandia, 6 en a preba de 5.000 metros lisos (1910, 1912, 1913, 1914, 1915 y 1916) y 5 en a preba de 10.000 metros lisos (1912, 1913, 1914, 1915 y 1916).

Una epidemia de colera en 1837 provocó una sublevación contra os Borbons que ocupaban o Reino de Nápols, y Siracusa perdió a seu d'a capitalidat d'a suya provincia, tresladata ta Noto; recuperó a capitalidat en 1865, dimpués d'a Unificación d'Italia.

Dimpués d'a caíta de Napolión, en 1815 se recuperó a bandera blanca d'a monarquía; encara que en 1830 a monarquía torna a emplegar a bandera tricolor.

En os textos medievals se podeba representar con una -h- (Cabrihuel, Rubihuelos, Clesihuela, Palacihuelos, cirihuela, ecetra), u con una -g- (Cigüela, Origüela).

Alfafara (Alfafara en catalán y oficialment; Alfafara en castellán) ye un municipio valencián, situato en a comarca d'o condato, provincia d'Alicant y partito chudicial d'Alcoi.

Zaragoza commemoró tamién en 2008 o bicentenario d'os Setios de Zaragoza d'a Guerra d'o Francés contra la invasión napoleonica (1808) y o centenario d'a Exposición Hispano-Francesa de 1908, que suposó un primer blinco qualitativo en a modernidat d'a ciudat.

Si o diftongo -ué- sigue a una consonant -r-, l'aparición d'a protesi velar creya una seqüencia -rg- que fa que l'anterior silaba, enantes ubierta, esdevienga zarrada. No se presenta como un fenomeno tan sistematico como l'anterior. D'acuerdo con as normas ortograficas de l'Academia de l'Aragónes no se representa ortograficament:

As luengas dravidicas d'o sud de l'India han adaptato lo sistema brahmico a las suyas necesidatz, desembolicando-ne sistemas propios nuevos como l'alfasilabario tamil u lo telugu.